Ná Wilde-als is dit terug na werklikheid | Netwerk24
Ná Wilde-als is dit terug na werklikheid
Deur Marius Krige, Bloemfontein 14 Maart 2017 12:02
In moeilike sosio-ekonomiese tye gryp mense maklik na strooihalms. So was dit met die opkoms van Nazisme tydens die Groot Depressiejaar van 1933 waar die Duitse volk gebuk gegaan het onder die nagevolge van die Eerste Wêreldoorlog.
Hierdie neerdrukkende omstandighede het verwagtinge gewek. Hitler maak sy verskyning soos ’n ridder op ’n wit perd en hy beloof ’n duisendjarige vrederyk. Al wat ’n Duitser is, val daarvoor. Ironies sou Hitler se Derde Ryk ná slegs 12 jaar tot as verkrummel.
Die Afrikaner voel soos ’n vreemdeling in sy eie land en ’n “messias” wink. Die plaas Wilde-als gaan eersdaags onder viertrekvoertuie en ’n miljoen paar voete vertrap word. Wilde-als se grashalms gaan wel tydelike uitkoms bied, maar daarna keer die pelgrim terug na dieselfde neerdrukkende omstandighede.
Die les is om te berus in die werklikheid van ons bestaan en dat die beginsel van onsekerheid ons enigste realiteit is. Ons kan wel ’n verskil maak deur self skouer aan die wiel te sit en so sal ons uit die drif kom.
Meer oor: Lesersbrief | Hitler